[{"text_idx": "#000001", "text": "Mae\u2019r band poblogaidd, Gwilym, wedi rhyddhau ail hanner eu albwm newydd."}, {"text_idx": "#000003", "text": "Penderfynodd Gwilym arbrofi gyda dull gwahanol o gyhoeddi eu hail albwm, sef i ryddhau\u2019r record ar ffurf dau EP."}, {"text_idx": "#000004", "text": "Dywed label Recordiau Co\u0302sh eu bod wedi cyffroi\u2019n lan i gael rhannu ail hanner albwm newydd Gwilym, sydd wedi bod yn cael ei greu dros y pedair blynedd ddiwethaf. Gan gwffio drwy bandemig fyd-eang, byw ar wasgar, gorffen coleg a thyfu fyny, mae\u2019r cyfanwaith yn adlewyrchu\u2019n gwaith caled mae\u2019r aelodau i gyd wedi rhoi mewn i\u2019r cynnyrch terfynol."}, {"text_idx": "#000005", "text": "Cafodd sengl ddiwethaf y band, \u201905:00\u2032, ei gynnwys ar restr chwarae \u2018New Music Friday\u2019 Spotify \u2013 rhestr ecsliwsif i gant ca\u0302n bob dydd Gwener, allan o\u2019r 700,000 o ganeuon sy\u2019n cael ei rhyddhau\u2019n wythnosol."}, {"text_idx": "#000006", "text": "Mae\u2019r ga\u0302n bellach wedi ei chynnwys ar restrau \u2018Peach\u2019 a \u2018Fresh Finds\u2019, a hynny ar ben llwyddiant eu senglau blaenorol, \u2018cynbohir\u2019 a \u2018IB3Y\u2019, fydd hefyd yn ymddangos ar yr albwm llawn."}, {"text_idx": "#000007", "text": "Bydd yr albwm cyfan, sydd wedi ei gynhyrchu gan Rich James Roberts, yn cael ei rhyddhau\u2019n gyflawn ac yn swyddogol ar y 4 Awst, a gydag \u2019chydig o lwc yn o\u0302l Co\u0302sh, bydd copi\u0308au caled ar gael gan y band yn yr Eisteddfod Genedlaethol ym Moduan."}, {"text_idx": "#000008", "text": "Bydd cyfweliad gyda\u2019r band yn rhifyn newydd cylchgrawn Y Selar sy\u2019n cael ei ryddhau erbyn wythnos yr Eisteddfod Genedlaethol."}]